Fagnar stofnun peningastefnunefndar
Greining Íslandsbanka telur að breytt fyrirkomulag hjá Seðlabanka Íslands um að skipa peningastefnunefnd í stað þriggja manna bankaráðs Seðlabankans sé til þess fallið að auka traust og trúverðugleika bankans en þetta sé gert til þess að auka gagnsæi í starfsemi bankans.
Segir í Morgunkorni greiningar Íslandsbanka það sérstaklega mikilvægt á þeim tímum sem nú fara í hönd en aukinn trúverðugleiki á íslensku fjármálakerfi er afar mikil vægur þáttur í endurreisn efnahagslífsins á komandi misserum.
"Þá hefur þetta gefið góða raun í þeim löndum sem styðjast  við þetta fyrirkomulag. Þá teljum við einnig að afar athyglisvert verði að fylgjast með störfum nefndarinnar en næsti vaxtaákvörðunardagur Seðlabankans er 19. mars næstkomandi.
Við búumst þó ekki við neinum breytingum á stýrivöxtum bankans sem nú standa í 18% að þessu sinni en athyglisvert verður að heyra rökstuðning hinnar nýju peningastefnunefndar minnug þess að bankastjórn Seðlabankans vildi á síðasta vaxtaákvörðunardegi bankans 29. janúar síðastliðinn lækka vexti en sveigði sig undir vilja Alþjóðagjaldeyrissjóðsins og hélt vöxtum óbreyttum."
Greining Íslandsbanka telur að breytt fyrirkomulag hjá Seðlabanka Íslands um að skipa peningastefnunefnd í stað þriggja manna bankaráðs Seðlabankans sé til þess fallið að auka traust og trúverðugleika bankans.
Þetta sé gert til þess að auka gagnsæi í starfsemi bankans.
Segir í Morgunkorni greiningar Íslandsbanka það sérstaklega mikilvægt á þeim tímum sem nú fara í hönd.
Aukinn trúverðugleiki á íslensku fjármálakerfi er afar mikil vægur þáttur í endurreisn efnahagslífsins á komandi misserum.